ગત મહિને ગુજરાતમાં યોજાયેલ રાજ્યસભાની ચૂંટણીમાં થયેલ હાઇ વોલ્ટેજ ડ્રામા બાદ હવે ગુજરાત હાઇ કોર્ટ દ્વારા ભાજપના રાષ્ટ્રીય અધ્યક્ષ અમિત શાહ, કેન્દ્રિય મંત્રી સ્મૃતિ ઇરાની અને કોંગ્રેસ નેતા અહમદ પટેલને નોટિસ મોકલવામાં આવી છે. ભાજપ નેતા બળવંત સિંહ રાજપૂતના નેતાની ફરિયાદ મામલે આ નોટિસ મોકલવામાં આવી છે. નોંધનીય છે કે, ગુજરાત રાજ્યસભાની ચૂંટણીમાં કોંગ્રેસના અહમદ પટેલની જીત બાદ બળવંત સિંહ દ્વારા હાઇકોર્ટમાં અરજી દાખલ કરવામાં આવી હતી.